作者:權德輿
標題:雜言和常州李員外副使春日戲題十首
內容:隨風柳絮輕，映日杏花明。無奈花深處，流鶯三數聲。蘭橈畫舸轉花塘，水映風搖路漸香。任興不知行近遠，更憐微月照鳴榔。簷前曉色驚雙燕，戶外春風舞百花。粉署可憐閑對此，唯令碧玉泛流霞。枕上覺，窗外曉。怯朝光，驚曙鳥。花墜露，滿芳沼。柳如絲，風嫋嫋。佳期遠，相見少。試一望，魂杳渺。閒庭無事，獨步春輝。韶光滿目，落蕊盈衣。芳樹交柯，不揮者何，知音誠稀。江春好遊衍，處處芳菲積。彩舫入花津，香車依柳陌。綠楊煙嫋嫋，紅蕊鶯寂寂。如何愁思人，獨與風光隔。曙月漸到窗前，移尊更就芳筵。輕吹乍搖蘭燭，不遣通宵盡醉，定知辜負風煙。露洗百花新，簾開月照人。綠窗銷暗燭，蘭徑掃清塵。雙燕頻驚夢，三桃競報春。相思寂不語，珠淚灑紅巾。雨歇風輕一院香，紅芳綠草接東牆。春衣試出當軒立，定被鄰家暗斷腸。春風半，春光遍。柳如絲，花似霰。歸心勞夢寐，